Ruth Baker Pratt

**Ruth Sears Pratt** (født **Baker**; 1877, død 1965), var en amerikansk politiker og den første folkevalgte kvinnen til å representere New York i kongressen.

## Tidlig liv
Ruth Sears Baker ble født 24. august 1877 i Ware i Massachusetts til Carrie V. Baker og Edwin H. Baker, en bomullsprodusent.

Pratt gikk på Dana Hall, og studerte matematikk på Wellesley College. Hun studerte også fiolin på konservatoriet i Liège i Belgia i halvannet år.

## Karriere

Pratt var en valgmann for Warren G. Harding og Calvin Coolidge i presidentvalget i 1920. I 1924 jobbet hun for å få kvinner til å stemme på Frank J. Coleman Jr. i det 15. distriktet i New Yorks delstatsforsamling; Pratt ble senere utnevnt assisterende leder for distriktet før hun ble sekretær. Hun var det første kvinnelige medlemmet av Board of Aldermen of New York City da hun ble valgt i 1925; hun vant gjenvalg i 1927 og ble sittende frem til 1. mars 1929. Mellom 1929 og 1943 var hun et medlem av Republican National Committee, og en delegat til Republican National Convention i 1924, 1932, 1936 og 1940. I 1922, 1924, 1926, 1928, 1930, 1936 og 1938 var hun en delegat til Republican State Conventions. Hun var president for Women's National Republican Club fra 1943 til 1946.

Hun representerte republikanerne i den 71. og 72. amerikanske kongress (1929–1933), den første folkevalgte kvinnen til å representere New York i kongressen etter å ha slått Phelps Phelps i nominasjonsvalget. I 1932 stilte Ruth til gjenvalg, men tapte mot demokraten Theodore Peyser.

### Pratt-Smoot Act
Sammen med Reed Smoot introduserte hun Pratt-Smoot Act, som ble vedtatt i kongressen og signert av president Herbert Hoover den 3. mars 1931. Vedtaket opprettet et program under Library of Congress som skulle forsyne blinde personer med bøker, og fikk økonomisk støtte på $100 000. Programmet, som nå heter Books for the Blind, har blitt ekspandert og endret gjennom årene og er fremdeles aktivt i dag.

## Privatliv

I 1904 giftet hun seg med finansmannen og advokaten John Teele Pratt. Han var en av de seks barna til en av grunnleggerne av Standard Oil Charles Pratt og Mary Helen (f. Richardson) Pratt. Søsknene inkluderte brødrene Frederic, George, Herbert og Harold. Fra farens første ekteskap hadde han to halvsøsken, inkludert Charles Millard Pratt. Han døde i 1927 og etterlot seg en stor formue til Ruth. De fikk fem barn sammen:

* John Teele Pratt Jr. (1903–1969), som var gift med Mary Christy Tiffany, datteren til George Shepley Tiffany. De ble skilt og han giftet seg senere med Elizabeth Ogden Woodward, datteren til William Woodward Sr. og tidligere kone av Robert Livingston Stevens Jr. Etter han døde giftet hun seg med Alexander Cochrane Cushing, grunnleggeren av Squaw Valley Ski Resort.
* Virginia Pratt (1905–1979), som var gift med Robert Helyer Thayer, USAs ambassadør til Romania, in 1926.
* Sally Sears Pratt (1908–1973), who married James Tracy Jackson III in 1928.
* Phyllis Pratt (1912–1987), gift med Paul Henry Nitze, USAs marineminister og viseforsvarsminister under president Lyndon B. Johnson.
* Edwin Howard Baker Pratt (1913–1975), rektor på Browne & Nichols, gift med Aileen Kelly.

## Død
Pratt døde 23. august 1965, i familiehuset Glen Cove en dag før hun fylte 88 år. Hun ble gravlagt i Pratt Family Mausoleum på Old Tappan Road i Glen Cove.

## Etterkommere
Gjennom sin eldste sønn John var hun bestemor til Mary Christy Pratt (1923–1960), som ble gift med Bayard Cutting Auchincloss (1922–2001), nevøen til kongressmannen James C. Auchincloss, i 1950, og Ruth Pratt, som giftet seg med R. Campbell James i 1962, som gikk på Groton og Yale og var stesønnen til arkitekten Harrie T. Lindeberg. Gjennom datteren Phyllis var hun bestemor til William A. Nitze fra Washington, D.C., styrelederen for Oceana Technologies and Clearpath Technologies, som giftet seg med Ann Kendall Richards, en uavhengig kunstselger. Gjennom hennes yngste sønn Edwin var hun bestemor til låtskriveren og sangeren Andy Pratt.

## Referanser


## Eksterne lenker
*